অণুকথন

অণুকথন হলো নির্দিষ্ট ৫-৭-৫-৭ মাত্রাবিন্যাসে রচিত চার পঙ্‌ক্তির এক বিশেষ ধরণের বাংলা অণুকবিতা। এটি বাংলা সাহিত্যের ছন্দরীতিতে সৃষ্ট। অণুকথন মাত্রাবৃত্ত, অক্ষরবৃত্ত বা স্বরবৃত্ত ছন্দ/শ্বাসাঘাতের (সিলেবল) ভিত্তিতে লেখা হয়ে থাকে। কাঠামোগত সংক্ষিপ্ততার মধ্যেও এতে গভীর ভাব, চিত্রকল্প এবং অর্থবোধ সৃষ্টি করা হয়। নির্দিষ্ট এই ৫-৭-৫-৭ মাত্রাবিন্যাসই চার পঙ্‌ক্তির এই অণুকবিতার স্বতন্ত্র বৈশিষ্ট্য যা অণুকথনকে সাহিত্যের অপরাপর চৌপদী থেকে পৃথক করেছে।

অণুকথন কাব্যগ্রন্থ
অণুকথনের শৈল্পিক রূপ ও তত্ত্ব প্রথম সুসংহতভাবে উপস্থাপিত হয় কবি নাজমুল আহসান মুছলিমীর অণুকথন কাব্যগ্রন্থে। এই গ্রন্থেই অণুকথন সম্পর্কে বাংলাসাহিত্যের বিশিষ্ট কবি নির্মলেন্দু গুণের স্বীকৃতিমূলক মন্তব্য অন্তর্ভুক্ত রয়েছে। তিনি লিখেন-

তাঁর মন্তব্যে অণুকথনের স্বকীয়তা ও সাহিত্যিক মূল্যায়ন প্রতিফলিত হয়েছে।

উৎপত্তি ও প্রেক্ষাপট
আন্তর্জাতিক সাহিত্য পরিমণ্ডলে অনেক আগে থেকেই ক্ষুদ্রতম কবিতা হিসেবে ৫-৭-৫ মাত্রাবিন্যাসে রচিত হাইকু ও  ৫-৭-৫-৭-৭ মাত্রাবিন্যাসে রচিত তানকা অত্যন্ত জনপ্রিয়।Yasuda, Kenneth The Japanese Haiku: Its Essential Nature, History and Possibilities in English, with Selected Examples, Charles Tuttle Co., 1957.  হাইকু ও তানকা দু'টি কাব্যধারাই মূলত জাপানি সাহিত্য থেকে উদ্ভূত। বাংলা সাহিত্যের অন্যান্য লেখকদের মতোই কবি নাজমুল আহসান মুছলিমী হাইকু, তানকাসহ বিভিন্ন ষটপদী কবিতা নিয়ে লেখালেখি করতেন। এ ধরনের স্বল্পপদী বিশেষ অণুকবিতা নিয়ে চর্চার ধারাবাহিকতায় তিনি বাংলা ভাষার ছন্দরীতির ভিত্তিতে এক নতুন রচনাশৈলী নির্মাণের প্রয়াস নেন। সেই প্রয়াসেরই ফলস্বরূপ উদ্ভূত হয় ‘অণুকথন’ যা একান্তই বাংলা ভাষা ও সাহিত্যের ছন্দরীতিতে অর্থাৎ মাত্রাবৃত্ত ছন্দ, অক্ষরবৃত্ত ছন্দ, স্বরবৃত্ত ছন্দ/শ্বাসাঘাতে (সিলেবল) ৫-৭-৫-৭ মাত্রাবিন্যাসে রচিত।

নীরিক্ষামূলক এই কাব্যধারা সৃষ্টির জন্য তিনি “প্রিয় প্রকাশ-জাতীয় কবি কাজী নজরুল ইসলাম সম্মাননা-২০২৫”-এ ভূষিত হোন।

উদাহরণ

অণুকথন কাব্যরীতিতে রচিত কিছু কবিতা “কালজয়ী” সাহিত্য ম্যাগাজিনে প্রকাশিত হয়েছে। এসব কবিতা নির্দিষ্ট ৫-৭-৫-৭ মাত্রাবিন্যাসে বিন্যস্ত।

উদাহরণস্বরূপ:

প্রভাত প্রভার প্রাণ,

শিশির ঝরা ভোরের গান।

দূর্বায় শিশির বান,

সবুজ প্রাণে নতুন তান।

উক্ত কবিতাটি স্বরবৃত্ত ছন্দে রচিত অণুকথনের একটি উদাহরণ।

তথ্যসূত্র

বহিঃসংযোগ

অণুকথন কাব্যগ্রন্থ
 দৈনিক সংগ্রাম , ১৪ নভেম্বর ২০২৫

বিষয়শ্রেণী:কবিতা
বিষয়শ্রেণী:বাংলা কবিতা
বিষয়শ্রেণী:বাংলাদেশী কবিতা
বিষয়শ্রেণী:বাংলা সাহিত্য
বিষয়শ্রেণী:কবিতার ধারা
বিষয়শ্রেণী:সাহিত্য
বিষয়শ্রেণী:কাব্য
বিষয়শ্রেণী:বাংলা কাব্য
বিষয়শ্রেণী:বাংলাদেশী কাব্য
বিষয়শ্রেণী:বাংলাদেশী কাব্যগ্রন্থ
বিষয়শ্রেণী:কাব্যরূপ
বিষয়শ্রেণী:স্তবকরুপ
বিষয়শ্রেণী:বাংলা সাহিত্যের ইতিহাস